
80 DR.30.10.2002 
 

 

 Tuan Pengerusi [Dato' Haji Muhamad bin Abdullah]:  Ya, Yang Berhormat bagi 
Gelang Patah. 

 Tuan Chang See Ten:  Tuan Pengerusi, saya minta penjelasan daripada Yang 
Berhormat Timbalan Menteri tentang masalah yang masih dihadapi oleh pemilik-pemilik 
bangunan bertingkat, terutamanya bangunan bertingkat yang disiapkan sebelum pindaan 
Akta Hak Milik Strata Tahun 1995, iaitu pada masa dahulu, selepas mendapat CFO barulah 
pihak pemaju  boleh memohon hak milik strata, dan ini telah menimbulkan banyak masalah.  
Walaupun undang-undang ini telah dipinda pada masa sekarang, iaitu dipinda pada tahun 
1995, yang mana pemaju boleh membuat permohonan untuk mendapatkan surat hak milik 
strata semasa mereka memohon untuk CFO – sijil kelayakan menduduki, dan ini telah 
dapat mengurangkan masalah.   

Tetapi sekarang masalah yang sebelum ini, hingga sekarang, seperti di kawasan 
saya - Bandar Selesa Jaya, sudah 13 tahun masih belum selesai lagi masalah hak milik 
strata. Dan mengenai bangunan Holiday Plaza, yang mana pernah saya bangkitkan perkara 
ini di Dewan ini, pemiliknya tidak mendapat CFO kerana tidak dapat sokongan daripada 
pihak berkuasa tempatan kerana sudah ada dibuat tambahan, perubahan atau ubah suai 
kepada bangunan itu.  Pihak berkuasa tempatan meminta supaya dikemukakan satu pelan 
kelulusan yang baru, termasuk semua tambahan, perubahan, pindaan yang dibuat itu, 
barulah mereka akan menyokong. Ini mendatangkan satu masalah yang besar – 
bagaimana, apakah kaedah yang pihak kementerian boleh menolong mereka kerana jika 
tiada .. 

Tuan Pengerusi [Dato' Haji Muhamad bin Abdullah]:  Cukup Yang Berhormat. 

Tuan Chang See Ten:  .... Mereka tidak dapat berbuat demikian. 

Tuan Pengerusi [Dato' Haji Muhamad bin Abdullah]: Sudah sampai maksudnya 
itu.   

Tuan Chang See Ten:  Ya, ya, terima kasih. 

Tuan Pengerusi [Dato' Haji Muhamad bin Abdullah]:  Ya. 

Dr. Tan Kee Kwong: Terima kasih atas pandangan Ahli Yang Berhormat bagi 
Gelang Patah. Ini tentang masalah pengeluaran hak milik strata untuk bangunan lama.  
Saya juga hendak memberi makluman iaitu ada satu jawatankuasa khas di antara 
kementerian saya dan juga  Kementerian Perumahan dan Kerajaan Tempatan, dan kita pun 
telah mengadakan beberapa mesyuarat dan pada bulan November, kita akan sampai ke 
peringkat proses yang terakhir sebab pengeluaran hak milik strata bagi bangunan-
bangunan lama perlu mengikut garis panduan yang akan dikeluarkan oleh Jawatankuasa 
PTG dan juga Kementerian Perumahan dan Kerajaan Tempatan.   

Satu kertas mengenai perkara ini akan dibawa ke majlis kerajaan tempatan 
terlebih dahulu sebelum arahan tersebut dilaksanakan tetapi masalahnya ialah, saya ingat, 
Ahli Yang Berhormat bagi Gelang Patah pun tahu atau sedar iaitu garis panduan ini boleh 
ambil berat tetapi kita tidak mahu terjejas keselamatan.  Itu yang sangat penting, sebab 
kes-kes yang tersebut – mungkin Holiday Plaza dan lain-lain bangunan di Lembah Klang 
sudah diubah suai banyak kali, dan kadang-kadang menjejaskan keselamatan.  Kalau 
menjejaskan keselamatan, pihak profesional termasuk arkitek, engineer dan sebagainya 
tidak mahu menjamin keselamatan.  Itulah masalahnya. Tetapi semalam menteri saya ada 
suatu rundingan dengan pihak profesional dan kita sedang mengkaji bagaimana mengatasi 
masalah ini. 

 Untuk makluman Ahli Yang Berhormat bagi Batang Lupar sentiasa sebut tentang 
hal-hal koperasi di Sarawak, terima kasih. Peruntukan kewangan tidak cukup untuk JPK 
Sarawak dan juga lantik pengurusan profesional bagi koperasi-koperasi. Untuk perkara ini, 
peruntukan kewangan dalam tindakan jabatan-jabatan dan juga saya sentiasa runding 
dengan pegawai saya di JPK dan pihak JPK pun menyokong sepenuhnya dan saya minta- 
lah pihak JPK di peringkat nasional dan JPK di Sarawak ambil berat tentang perkara ini, 
sebab negeri Sarawak adalah sebuah negeri yang sangat luas dan kurang infrastruktur, 
tidak ada highway dan sebagainya. Dan kita boleh memberikan peruntukan lebih. Terima 
kasih. 



Tuan Pengerusi [Dato' Haji Muhamad bin Abdullah]: Ya, Yang Berhormat bagi Gelang Patah. Tuan Chang See Ten: Tuan Pengerusi, saya minta penjelasan daripada Yang Berhormat Timbalan Menteri tentang masalah yang masih dihadapi oleh pemilik-pemilik bangunan bertingkat, terutamanya bangunan bertingkat yang disiapkan sebelum pindaan Akta Hak Milik Strata Tahun 1995, iaitu pada masa dahulu, selepas mendapat CFO barulah pihak pemaju boleh memohon hak milik strata, dan ini telah menimbulkan banyak masalah. Walaupun undang-undang ini telah dipinda pada masa sekarang, iaitu dipinda pada tahun 1995, yang mana pemaju boleh membuat permohonan untuk mendapatkan surat hak milik strata semasa mereka memohon untuk CFO- sijil kelayakan menduduki, dan ini telah dapat mengurangkan masalah. Tetapi sekarang masalah yang sebelum ini, hingga sekarang, seperti di kawasan saya- Bandar Selesa Jaya, sudah 13 tahun masih belum selesai lagi masalah hak milik strata. Dan mengenai bangunan Holiday Plaza, yang mana pernah saya bangkitkan perkara ini di Dewan ini, pemiliknya tidak mendapat CFO kerana tidak dapat sokongan daripada pihak berkuasa tempatan kerana sudah ada dibuat tambahan, perubahan atau ubah suai kepada bangunan itu. Pihak berkuasa tempatan meminta supaya dikemukakan satu pelan kelulusan yang baru, termasuk semua tambahan, perubahan, pindaan yang dibuat itu, barulah mereka akan menyokong. Ini mendatangkan satu masalah yang besar- bagaimana, apakah kaedah yang pihak kementerian boleh menolong mereka kerana jika tiada .. Tuan Pengerusi [Dato' Haji Muhamad bin Abdullah]: Cukup Yang Berhormat. Tuan Chang See Ten: .... Mereka tidak dapat berbuat demikian. Tuan Pengerusi [Dato' Haji Muhamad bin Abdullah]: Sudah sampai maksudnya itu. Tuan Chang See Ten: Ya, ya, terima kasih. Tuan Pengerusi [Dato' Haji Muhamad bin Abdullah]: Ya. Dr. Tan Kee Kwong: Terima kasih atas pandangan Ahli Yang Berhormat bagi Gelang Patah. Ini tentang masalah pengeluaran hak milik strata untuk bangunan lama. Saya juga hendak memberi makluman iaitu ada satu jawatankuasa khas di antara kementerian saya dan juga Kementerian Perumahan dan Kerajaan Tempatan, dan kita pun telah mengadakan beberapa mesyuarat dan pada bulan November, kita akan sampai ke peringkat proses yang terakhir sebab pengeluaran hak milik strata bagi bangunan- bangunan lama perlu mengikut garis panduan yang akan dikeluarkan oleh Jawatankuasa PTG dan juga Kementerian Perumahan dan Kerajaan Tempatan. Satu kertas mengenai perkara ini akan dibawa ke majlis kerajaan tempatan terlebih dahulu sebelum arahan tersebut dilaksanakan tetapi masalahnya ialah, saya ingat, Ahli Yang Berhormat bagi Gelang Patah pun tahu atau sedar iaitu garis panduan ini boleh ambil berat tetapi kita tidak mahu terjejas keselamatan. Itu yang sangat penting, sebab kes-kes yang tersebut- mungkin Holiday Plaza dan lain-lain bangunan di Lembah Klang sudah diubah suai banyak kali, dan kadang-kadang menjejaskan keselamatan. Kalau menjejaskan keselamatan, pihak profesional termasuk arkitek, engineer dan sebagainya tidak mahu menjamin keselamatan. Itulah masalahnya. Tetapi semalam menteri saya ada suatu rundingan dengan pihak profesional dan kita sedang mengkaji bagaimana mengatasi masalah ini. Untuk makluman Ahli Yang Berhormat bagi Batang Lupar sentiasa sebut tentang hal-hal koperasi di Sarawak, terima kasih. Peruntukan kewangan tidak cukup untuk JPK Sarawak dan juga lantik pengurusan profesional bagi koperasi-koperasi. Untuk perkara ini, peruntukan kewangan dalam tindakan jabatan-jabatan dan juga saya sentiasa runding dengan pegawai saya di JPK dan pihak JPK pun menyokong sepenuhnya dan saya minta- lah pihak JPK di peringkat nasional dan JPK di Sarawak ambil berat tentang perkara ini, sebab negeri Sarawak adalah sebuah negeri yang sangat luas dan kurang infrastruktur, tidak ada highway dan sebagainya. Dan kita boleh memberikan peruntukan lebih. Terima kasih.